  Туспуктэм: Григорий Фомин Майя Бывальцева 24-тӥ толшоре потон уе Грак ёросысь Вужгуртын фельдшер-акушер пунктлэн вуж юртэз ӝуаз. Гуртоос юрттэттэк уз кыле, ӝоген выль ФАП ужаны кутскоз. Со сярысь, элькунысь тазалыкез утёнъя министрлэн воштӥсез Александр Попов вылэ чӧлскыса, удысэтлэн пресс-службаез ивортӥз. Одӥг этажъем юрт 1984-тӥ арын пуктэмын вал, тылпу потон мугъёсты али эскеро. « Вужгурт но Ӟанка гуртын улӥсьёс, кин та ФАП-е ветлэ вал, эмъюрттэттэк уз кыле. Сутскем юртлэсь 100 метр кемын фельдшер-акушер пунктэн, нылпи садэн но клубен выль огъет пуктӥзы, сое 2022-тӥ арын сӥзьыл уже кутӥзы. Али ми выль ФАП-лы лицензи басьтон ужен выриськом, вань кулэ ужкагазъёс вуизы ке, со калыкез кутыны кутскоз » Александр Попов, Удмуртиысь тазалыкез утёнъя министрлэн воштӥсез Вужгуртысь фельдшер-акушер пункт 290 адямилэсь тазалыксэ чакла, со пӧлын 36 пиналъёс. Лицензи басьтытозь, соос 3 иськемысь Пуклё (Верхняя Игра) гуртэ эмъюрттэтлы ветлыны быгато. Тодэ вайытом, Вуж Эгра гуртын лулчеберетъя но спортъя центрез, кытчы нылпи сад, спортзал, лулчеберт юрт но фельдшер-акушер пункт интыяськизы, 2022-тӥ аырн куарусёнэ усьтӥзы.   Тегъёс: ФАП-ёс тылпу Нылпитворчествояюрт Удмуртия  